Die Oliekruik – IBRIY = HEBREW – "one from beyond"
Die gees (hart) van die mens is ‘n lamp van YaHuWaH,
YaHuWaH my Elohiem laat my duisternis opklaar.
Die lamp kan slegs skyn (deur YaHuWaH aangesteek word) as die maagd die ware Oliekruik van die Bruidegom se Naam besit. Hierdie Kruik sal nooit leeg raak nie. Lees gerus die verhaal van die weduwee en hoe die profeet Elia (Eliyahu – my Magtige is YaHuWaH) geprofiteer het dat die OLIE (Ruach) in haar Kruik (die Naam Yahusha) nooit sou opdroog nie. Hierdie OLIE het vir haar en haar gesin voorsien van voedsel (Brood van die Woord) in die tyd van hongersnood, van beskerming, van genesing en van lewe. (1Konings 17)
Hierdie weduwee het die regte Oliekruik (Naam) gehad met die regte OLIE (Ruach) daarin. Sy het die Naam van Elohiem (die Almagtige) geken en het dit met vrymoedigheid gebruik. Die profeet het nie eers nodig gehad om dit vir haar te leer nie. Toe hy by haar opdaag het sy hom dadelik herken as die profeet van YaHuWaH, en Sy Naam het oor haar lippe gevloei. (v12). Maar in haar denke was YaHuWaH die profeet se Elohiem en nie hare nie. Daarom het sy geen benul gehad van die krag van hierdie Naam en die Salwing (OLIE) wat dit bevat nie. Dit is die waarheid wat die profeet vir haar moes leer. Dit is dieselfde waarheid wat die Ruach (Gees) vir die potensiale bruid in hierdie dae ook wil leer. Gaan ek en jy, liewe leser, wyse maagde wees, of dwase maagde wat onleerbaar is?
Yahusha (Die Naamdraer, Joh.5:43) het hierdie gelykenis vertel as ‘n ernstige waarskuwing aan ons wat lewe in die laaste dae. Feit is, net 50% van die maagde was gereed. Hulle was nie gereed omdat hulle die Torah onderhou het nie. Hulle was gereed omdat hulle die regte Kruik met Olie gehad het. Hierdie OLIE brand dan in die lamp van ons harte en verlig die Torahpad vir ons. Sonder Sy Ruach het ons geen LIG om die nou Torahpad te sien sodat ons daarop sal bly nie.
Olie is iets wat onmoontlik is om te berg sonder ‘n houer. Dit bly binne in die houer of oliekruik totdat dit benodig word. Die profeet Shemuel (Naam van ons EL), toe YaHuWaH hom gestuur het om vir Dawied (Geliefde) te SALF as die nuwe koning van Yisra’El, het hy die oliekruik (horing) saam met hom geneem. Dit was YaHuWaH se opdrag aan hom. En toe Hy die toekomstige koning vir hom uitwys, het Shemuel hom geSALF.
Daarna sê YaHuWaH aan Shemuel:
En YaHuWaH sê: Staan op, SALF hom, want dit is hy.
EN DIE RUACH (GEES) VAN YAHUWAH HET VAN DIE DAG AF
Dawied het sy geliefde Psalm 23 begin met die Naam: YaHuWaH is my Herder, niks sal my ontbreek nie… As gevolg van die Ruach binne in die Naam kan hy sê: Hy lei my in die spore van geregtigheid (Torah) om Sy Naam ontwil. v3. Hy bely dat in hierdie gevaarlike wêreld vol van vyande wat sy ondergang soek, sal hy nie vrees nie: Want U is met my… v4. Hy fees te midde van sy vyande. Al hierdie seëninge net omdat sy hoof gesalf is met OLIE (Ruach) binne in die Naam. U maak my hoof vet met OLIE, my beker loop oor. v5
Die Houer, Kruik of Horing waarin die OLIE van YaHuWaH se Ruach geberg word, is die Naam van Yahusha. Dit is uiters belangrik dat ons hierdie waarheid moet verstaan, met ons hele hart sal aanvaar, en dit dan daagliks sal toepas.
wat die Vader (binne) IN My Naam sal stuur, Hy sal julle
Ek is van mening dat die vyf dwase maagde ook oliekruike met olie gehad het. Maar dit was nie die regte Kruik (Naam) nie, en dus ook ‘n ander gees wat nie in die lamp van die hart kon brand om suiwer LIG te verskaf nie. ‘n Vreemde naam is ook vreemde reukwerk. Dit word baie ernstig deur Torah verbied om vreemde reukwerk te offer op YaHuWaH se altaar, (Ex.30:9). Aaron se twee seuns het vreemde reukwerk geoffer en daarvoor gesterf, (Lev.10:1).
Laat ons dan gedurig deur Hom (Yahusha) aan Elohiem (YaHuWaH)
Tagged: Die Naam, Heilige Gees, olie, oliekruik, ruach, salwing, shemem, Sy Naam, Trooster, Yahusha, YaHuWaH
Previous Post The Oil Jar
Next Post A Prophet’s Name